Diari Oficial de la Generalitat Valenciana


Sumari del DOGV 5771, del 27-05-2008 (2008/5604)

Assumpte civil 000683/2006. Notificació de la sentència a Ivo Vervoort.
-----------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/5604


Data del document
:   15-04-2008

Organisme emissor
:   Jutjat de Primera Instància Número 2 de Dénia

Tipus de document
:   Edicte

Descriptors 

:   * sistema judicial

Assumpte civil 000683/2006. Notificació de la sentència a Ivo Vervoort. [2008/5604]  
Assumpte civil 000683/2006  
Judici: divorci contenciós 000683/2006   
Part demandant: María José Gauna Perg  
Part demandada: Ivo Vervoort  
Sobre: matèria civil  
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Que amb l'estimació de la demanda formulada per María José Gauna Perg, representada pel procurador dels tribunals Esteban Giner Moltó i defesa pel lletrat Salvador Ivars Pérez, contra Divo Vervoort, declarat en rebel·lia, i estant-hi present el Ministeri Fiscal en la representació que té, acorde la dissolució del matrimoni, per causa de divorci, dels expressats cònjuges amb tots els efectes inherents a esta declaració.  
1. Pel que fa a la guarda i custòdia de la filla menor d'edat, Luciana Nelli, es manté a favor de la mare.  
Quant al règim de visites: el pare es podrà comunicar amb sa filla i tindre-la en companyia seua els caps de setmana alterns, des de les 11.00 hores del dissabte fins a les 20.00 hores del diumenge, i l'haurà de replegar i tornar al domicili familiar.   
Quant a les vacances de Nadal, Setmana Santa i estiu, el pare podrà gaudir de la companyia de la menor durant:  
- Un mes a les vacances d'estiu, els anys parells al juliol i els senars a l'agost.  
- Set dies a Nadal, que als anys parells inclouran la Nit de Nadal i Nadal i als anys senars la Nit de Cap d'Any i Reis.  
- La meitat de la Setmana Santa, als anys parells durant la primera meitat i als senars durant la segona.  
2. El pare pagarà en concepte de pensió per aliments a favor de la filla la suma de 250 euros mensuals que haurà d'ingressar al compte bancari, de la qual és titular la mare, número 0182 4423 95 5935038363, durant els cinc primers dies de cada mes. Estes quantitats seran objecte de revisió anual segons l'increment del cost de la vida que publique l'Institut Nacional d'Estadística.  
Pel que fa a les despeses extraordinàries: el pare sufragarà el 50% de les despeses extraordinàries que s'hi presenten a la menor per a garantir-ne l'adequada educació i salut, així com viatges excursions del col·legi. Ambdues parts consideraran com a despeses ordinàries les quotidianes i altres d'ús social o d'urgent necessitat, com ara llibres, material escolar, vestit, calçat.  
Pel que fa a les visites mèdiques privades derivades d'alguna malaltia extraordinària, el pare sufragarà el 50% d'estes sempre que no estiguen cobertes totalment o parcialment per la sanitat pública, com ara ortodòncia i sabates ortopèdiques.  
3. Pel que fa a l'ús de l'habitatge familiar, situat a l'avinguda del País Valencià, 19, 2, 2a, s'atribuïx a la menor i a la mare, sota la qual roman la cura de la menor, així com pel que fa al parament domèstic.  
4. No es fa pronunciament pel que fa a la dissolució del règim de societat de guanys dissolt ja en el seu dia en la sentència de separació.  
5. No es fa pronunciament pel que fa a la pensió compensatòria.  
No es fa especial pronunciament sobre les costes processals causades.  
Comuniqueu esta resolució, una vegada ferma, al Registre Civil Central perquè ho comunique al Registre Civil d'Oostende (Bèlgica).  
Notifiqueu esta resolució a les parts en forma legal, i feu-los saber que contra esta resolució s'hi pot interposar un recurs d'apel·lació davant l'Audiència Provincial d'Alacant en el termini de cinc dies.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 15 d'abril de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a portar a efecte la diligència de notificació de la dispositiva de la sentència.  
Dénia, 15 d'abril de 2008.- La secretària judicial: M.ª Carmen Varez Breñas.